ชำแหละ 6 ประเด็น ผีแดงร้อนแรงซัดปืนใหญ่ดับคาบ้าน
ปิศาจแดง แมนเชสเตอร์ ยูไนเต็ด โชว์ฟอร์มร้อนแรง บุกถล่มอาร์เซนอลขาดลอย 3-1 เข้ารอบ 5 เอฟเอ คัพ และนี่คือ 6 ประเด็นสำคัญที่ได้เห็นจากเกมนี้,1.ผีแดงฟอร์มดีมากทั้งเกมรุกและเกมรับ,นัดนี้ โซลชาร์ วางแผนการเล่นมาละเอียดมากๆ เล่นด้วยความรอบคอบ จังหวะโดนบุกเกมรับก็มีสมาธิและเอาอยู่ และเมื่อมีโอกาสทำเกมรุกก็อาศัยความรวดเร็วและแม่นยำเล่นงานคู่แข่งได้อย่างยอดเยี่ยม,2.ไม่มีผ่อนเกมเหมือนมูรินโญ,ถ้าเป็นตอน มูรินโญ คุมทีม ตอนที่ปิศาจแดงนำอาร์เซนอล 2-0 หลายคนคงนึกภาพออกว่าจะเกิดอะไรขึ้น นั่นคือการเน้นตั้งรับแล้วสุดท้ายก็โดนยิง แต่เรื่องแบบนั้นมันจะไม่เกิดขึ้นอีกแล้ว ปิศาจแดงยุคใหม่มีแต่จะเปิดเกมรุกไปช้างหน้า แม้จะเสียประตูตีไข่แตก แต่สุดท้ายก็มาบวกประตูเพิ่มในครึ่งหลัง จบเกม 3-1 ไปแบบสุดเจ๋ง,3.ลูกากู กับตำแหน่งกองหน้าฝั่งขวา,ไม่น่าเชื่อว่า ลูกากู จะทำได้ดีมากกับตำแหน่งที่ไม่ถนัดแบบนี้ แต่ความเร็วของเขาได้ถูกนำออกมาใช้อย่างเต็มที่ มีพื้นที่ในการเล่นมากขึ้น ไม่ต้องไปอยู่แต่ในกรอบเขตโทษแล้วทำอะไรไม่ได้ ซึ่งตำแหน่งริมเส้นแบบนี้ ส่งผลให้เขาทำได้ 2 แอสซิสต์ในเกมนี้ เริ่มจากจ่ายทะลุช่องให้ อเล็กซิส ซานเชซ หลุดไปยิงขึ้นนำ ตามด้วยกระชากบอลเข้าเขตโทษไปจ่ายให้ ลินการ์ด ยิง,4.ลุค ชอว์ มาแล้ว,จังหวะกระชากบอลจาด้านหลังขึ้นมากลางสนาม ก่อนจ่ายต่อให้ ลูกากู กระชากไปเปิดให้ลินการ์ดยิง นั้นเป็นอะไรที่เพอร์เฟกต์มาก โซลชาร์ถึงกับออกมาพูดถึงความยอดเยี่ยมนี้หลังจบเกมเลยทีเดียว ถ้าเป็นคนอื่นอาจเคลียร์บอลทิ้งไปไหนต่อไหน แต่ ชอว์ กล้าที่จะทำในสิ่งที่แตกต่าง และผลลัพท์ก็ออกมาถูกต้อง,5.ความเชื่อมั่นในตัวนักเตะ,โซลชาร์ ให้โอกาสกับ เซร์คิโอ โรเมโร ผู้รักษาประตูมือ 2 ลงเฝ้าเสาในเกมสำคัญแบบนี้ ทั้งที่เขาจะเลือกใช้งาน เด เคอา ก็ได้ แต่เพราะความเชื่อมั่นในตัวนักเตะทุกคนทำให้ โซลชาร์ กล้าตัดสินใจแบบนี้ และ โรเมโร ก็แสดงให้เห็นถึงคุณภาพ เซฟจังหวะยากๆ ถึง 2 หน ในช่วงครึ่งหลัง,6. ปืนใหญ่ขาดความแน่นอนในพื้นที่สุดท้าย,เกมนี้ อาร์เซนอล มีโอกาสเยอะมาก ไม่ใช่ว่าจะไม่มี แต่ขาดความเฉียบคมและแน่นอนในพื้นที่สุดท้าย แถมยังมาเจอ โรเมโร โชว์ซุปเปอร์เซฟอีกจนต้องเป็นฝ่ายพ่ายแพ้ไปในที่สุด และเป็นการบ้านที่ เอเมรี ต้องนำไปแก้ไขอย่างเร่งด่วน,PUNABBEYROAD
ปิศาจแดง แมนเชสเตอร์ ยูไนเต็ด โชว์ฟอร์มร้อนแรง บุกถล่มอาร์เซนอลขาดลอย เข้ารอบ 5 เอฟเอ คัพ และนี่คือ 6 ประเด็นสำคัญที่ได้เห็นจากเกมนี้
แมนเชสเตอร์ ยูไนเต็ด,อาร์เซนอล,เอฟเอ คัพ